open-index/open-wikipedia-markdown huggingface dataset:
Ängelmät

**Ängelmät** eli **sutiängelmät** (*Thalictrum*) on leinikkikasvien suku, johon kuuluu 120–200 lajia. Sen lajeja on vaikea erottaa toisistaan.

Ängelmät ovat melko suurikokoisia lehdoissa ja rannoilla kasvavia ruohovartisia kasveja. Vaikka ängelmät ovat myrkyllisiä, niitä on käytetty rohdoskasveina ja niinpä jotkin lajit ovat levinneet Suomeen muinaistulokkaina. Lehtoängelmää kasvatetaan puutarhakasvina. Suomessa yleisin ängelmälaji on keltaängelmä (*Thalictrum flavum*).

Ängelmät ovat monien perhosten suosimia ravintokasveja.

## Lajeja
* Amurinängelmä (*Thalictrum contortum*)
* Hoikkaängelmä (*Thalictrum simplex*), jonka alalajeja:
** Etelänhoikkaängelmä (*Thalictrum simplex* subsp. *simplex*)
** Pohjanhoikkaängelmä (*Thalictrum simplex* subsp. *boreale*)
** Sirohoikkaängelmä (*Thalictrum simplex* subsp. *tenuifolium*)
* Jaloängelmä (*Thalictrum delavayi*)
* Kanadanängelmä (*Thalictrum venulosum*)
* Kaukasianängelmä (*Thalictrum triternatum*)
* Keijuängelmä (*Thalictrum rochebruneanum*, joskus *rochebrunianum*)
* Keltaängelmä (*Thalictrum flavum*)
* Kevätängelmä (*Thalictrum dioicum*)
* Kiiltoängelmä eli kaitaängelmä (*Thalictrum lucidum*)
* Kääpiöängelmä (*Thalictrum kiusianum*)
* Lehtoängelmä (*Thalictrum aquilegiifolium*)
* Pikkuängelmä (*Thalictrum minus*), jonka alalajeja:
** Hietapikkuängelmä (*Thalictrum minus* subsp. *arenarium*)
** Keminpikkuängelmä eli keminängelmä (*Thalictrum minus* subsp. *elatum* (aiemmin subsp. *kemense*))
** Niittypikkuängelmä (*Thalictrum minus* subsp. *minus*)
** Nystypikkuängelmä (*Thalictrum minus* subsp. *pubescens*)
** Suonipikkuängelmä (*Thalictrum minus* subsp. *olympicum*)
** Unkarinpikkuängelmä (*Thalictrum minus* subsp. *pseudominus*)
* Piisaminängelmä (*Thalictrum pubescens*)
* Saniaisängelmä (*Thalictrum foetidum*)
* Siniängelmä (*Thalictrum speciosissimum*)
* Tuiskuängelmä (*Thalictrum rhynchocarpum*)
* Tunturiängelmä (*Thalictrum alpinum*)
* Valkoängelmä (*Thalictrum uncinatum*)

## Lähteet

## Aiheesta muualla
* Suomen Lajitietokeskus: Ängelmät (sutiängelmät) – ''Thalictrum''
* Kassu – Kasvien suomenkieliset nimet: Ängelmät (''Thalictrum'')
* Den virtuella floran: ''Thalictrum''
Venla

**Venla** tarkoittaa seuraavia:

* Venla, naisen nimi
* Venla-palkinto, vuosina 1982–2010 jaettu televisioalan palkinto
* Kultainen Venla, vuodesta 2011 lähtien jaettu televisioalan palkinto
* Venla, perunalajike
* Venlojen viesti, Jukolan viestin yhdeydessä järjestettävä naisten viestisuunnistuskilpailu.
Alan Johnston

**Alan Graham Johnston** (s. 17. toukokuuta 1962) on brittiläinen, BBC-yhtiölle työskentelevä toimittaja. Islamin armeija -niminen ryhmä miehiä kaappasi Johnstonin 12. maaliskuuta 2007 hänen ollessaan palaamassa töistä kotiin. Hänet vapautettiin aikaisin keskiviikko-aamuna 4. heinäkuuta 2007 oltuaan kidnapattuna 114 päivää eli lähes neljä kuukautta.

Johnstonin vapauttamiseksi kampanjoitiin maailmanlaajuisesti ja muun muassa BBC:n verkkoadressissa lähes 200&nbsp;000 ihmistä vaati toimittajan vapauttamista. Johnsonin vapauttamiseen johti muslimioppineiden väliintulo. Vapautus oli osa vankien vaihtoa.

Johnstonia pidettiin neljässä eri piilopaikassa. 1. toukokuuta hänen kaappaajansa julkaisivat hänestä videon internetiin. Viikkoa myöhemmin kaappaajat ilmoittivat palestiinalaisen *[[al-Quds]]*-lehden mukaan haluavansa Palestiinan hallitukselta maa-alueen, lunnaita ja yhden vangin vapauttamista Jordanian vankilasta. Kesäkuun alussa julkaistiin toinen video. Johnston sai tietoa ulkomaailmasta radion välityksellä, kuuntelemalla BBC:n maailmanpalvelun lähetyksiä.

Lähes kaikki palestiinalaiset julkisesti esiintyneet tahot, myös Hamas, Fatah ja useat poliitikot, virkamiehet ja kansalaiset tuomitsivat kaappauksen. He katsoivat kidnappauksen vahingoittavan vakavasti palestiinalaisten mainetta ja heidän ajamaansa asiaa. Johnston oli pidetty palestiinalaisten keskuudessa, ja hänen katsottiin toimittavan maailmalle tietoja, jotka muuten jäisivät kertomatta.

## Lähteet
Drain You

"**Drain You**" on grungeyhtye Nirvanan kappale, joka julkaistiin yhtyeen *[[Nevermind]]*-albumilla vuonna 1991.

Nirvanan keulahahmo Kurt Cobain on sanonut, että kappale on hänen mielestään "Smells Like Teen Spirit" -kappaleen lisäksi yksi albumin parhaita kappaleita. Hän on myös sanonut, että hän nautti soittaa kappaletta livenä. Kappale aloittikin useita yhtyeen konsertteja *Nevermind*-albumin jälkeisellä kiertueella. Jälkeenpäin Cobain mainitsi kappaleen liian ylituotetuksi sillä se sisälsi jopa kuusi versiota samasta kitarariffistä.

Kappale alkaa "puhtaalla" kitarariffillä, joka vaihtuu säkeistön alettua säröiseksi. Toisen kertosäkeen jälkeisen kohdan aikana Cobain puristelee lasten pehmoleluja studiossa, ja soittelee kitarariffejä aina välillä. Sitten kappale jatkuu normaalilla säkeistön riffillä. Kappaleessa käytetään B, D#, G#, C#, F# - E -C -sointuja.
Kappale löytyy Rock Band 2- pelin soundtrackilta.

## Kokoonpano
* Kurt Cobain – laulu, kitarat, taustalaulu
* Krist Novoselic – basso
* Dave Grohl – rummut, taustalaulu

## Muut versiot
* Kappaleen studioversio äänitettiin 3. syyskuuta 1991 John Peelin sessiolla Maida Vale Studiolla. Tämä versio löytyykin ainoastaan yhtyeen bootleglevyiltä.
* Liveversio julkaistiin "Come As You Are" -singlen b-puolena.
* Toinen liveversio julkaistiin vuonna 1994 Live! Tonight! Sold Out!! -videolla.
* Kolmas liveversio julkaistiin vuonna 1996 *[[From the Muddy Banks of the Wishkah]]* -livealbumilla, josta julkaistiin myös promosingle.
* Kappaleen demoversio löytyy *[[With the Lights Out]]* -boxilta. Tässä versiossa yhtyeessä ovat Dale Crover rummuissa, Dave Grohl bassossa ja Cobain kitarassa ja laulussa.
Birkenhead

**Birkenhead** on kaupunki Englannin länsirannikolla Wirralin niemimaalla. Kaupunki sijaitsee Merseyjoen rannalla vastapäätä Liverpoolia. Birkenhead on ollut tunnettu merisatamastaan ja laivanrakennusteollisuudestaan.

Vuonna 2001 Birkenheadin asukasluku oli 83&nbsp;729. Vielä sata vuotta aiemmin vuonna 1901 asukkaita oli 110&nbsp;912 ja vuonna 1951 peräti 142&nbsp;501.

Birkenhead kuuluu Wirralin metropolikuntaan Merseysidessa. Ennen vuotta 1974 se kuului Cheshiren kreivikuntaan. Se on myös osa Liverpoolin metropolialuetta, jossa asuu noin 2,2 miljoonaa ihmistä.

Kaupungin merkittävin jalkapalloseura on Tranmere Rovers FC, joka tällä hetkellä pelaa Englannin Kakkosliigassa eli neljänneksi korkeimmalla sarjatasolla.

## Liikenne
Birkenheadiin rakennettiin Euroopan ensimmäinen katuraitiotie, joka avattiin 29. elokuuta 1860. Raitiovaunujen  voimanlähteenä olivat tällöin vielä hevoset. Vanha entisöity raitiovaunu on nykyisin nähtävillä *Woodsiden* lauttaterminaalissa. 

Birkenhead ja Liverpool olivat ensimmäiset Luoteis-Englannin taajamat, joiden välille rakennettiin maanalainen rautatielinjasto. Kaupunkeja yhdistävä, Merseyjoen alittava *Mersey Railway* -tunneli avattiin 1886. Nykyisin linjasto on osa Merseyrailin Wirral Linea. Kaupunkeja yhdistää myös 1934 avattu *Queensway*-maantietunneli.

## Esikaupunkialueet
Bidston, Claughton, Noctorum, Oxton, Prenton, Rock Ferry, Tranmere, Woodchurch ja Woodside

## Lähteet

## Aiheesta muualla
Pentti Hanski

**Pentti Vilho Juhani Hanski** (25. huhtikuuta 1924 Kotka – 7. maaliskuuta 1997 Helsinki) oli MTV Oy:n (aiemmin Oy Mainos-TV-Reklam Ab) ensimmäinen toimitusjohtaja vuosina 1957–1984.

Pentti Hanski suoritti valtiotieteiden kandidaatin tutkinnon Helsingin yliopistossa ja harjoitti jatko-opintoja muun muassa Asla-stipendiaattina Yhdysvalloissa 1958.

Hanski toimi 1950-luvulla ennen televisiouraansa Talouselämä-lehden toimitussihteerinä, Taloudellisen tiedotustoimiston toimittajana, Tavaraselosteliiton asiamiehenä sekä 1954–1956 Mainostajien liiton (silloin Suomen Ilmoittajat ry) toimitusjohtajana. Viimeksi mainitussa tehtävässä on nyt hänen tyttärensä Ritva Hanski-Pitkäkoski.

Hanskin vanhemmat olivat kauppiaita. Hänen puolisonsa oli vuodesta 1952 lehtori Terttu Hanski. Heillä on kolme lasta, jotka ovat kaikki juristeja.

## Julkaisut
* *Kotkan pojat historiaa ja muistelmia vuosilta 1940–1948*. Mannerheimin lastensuojeluliitto, 1995.
* *Näkökohtia televisiomainonnan merkityksestä*. Mainos-TV-Reklam, 1964.
* *Pöllön siivin MTV:n vuodet 1955–1984*. Toimittanut Markku Onttonen. Otava, 2001. (Postuumi muistelmateos.)

## Lähteet

## Aiheesta muualla
*
Tony Rominger

**Tony Rominger** (s. 27. maaliskuuta 1961 Vejle, Tanska) on sveitsiläinen uransa päättänyt maantiepyöräilijä, joka kilpaili ammattilaisena vuosina 1986–1997. Hän voitti kolmesti Espanjan ympäriajon peräkkäisinä vuosina 1992, 1993 ja 1994 sekä Italian ympäriajon 1995. Rominger haastoi Miguel Indurainin yksinvallan Ranskan ympäriajossa vuonna 1993 sijoittuen lopulta toiseksi ja voittaen maillot à pois -paidan parhaana mäkimiehenä. Vuonna 1994 Rominger paransi kahdesti tunninajon maailmanennätystä päätyen tulokseen 55,291 km. Hän lopetti uransa vuonna 1997 murrettuaan solisluunsa Ranskan ympäriajossa.

## Suurimmat voitot
* Espanjan ympäriajo 
** kokonaiskilpailu 1992, 1993, 1994 (lisäksi kolmas 1996)
** mäkikilpailu 1993, 1996
** pistekilpailu 1993
** 13 etappivoittoa (2 x 1992, 3 x 1993, 6 x 1994, 2 x 1996)
* Italian ympäriajo
** kokonaiskilpailu 1995
** pistekilpailu 1995
** Intergiro-välikirikilpailu 1995
** 5 etappivoittoa (1 x 1988, 4 x 1995)
* Ranskan ympäriajo 
** kokonaiskilpailu toinen 1993
** mäkikilpailu 1993
** 3 etappivoittoa (etapit 10, 11 ja 19 vuonna 1993)
* UCI maailman ranking 1994
* Baskimaan ympäriajo 1992, 1993, 1994
* Giro di Lombardia 1989, 1992
* Tour de Romandie 1991, 1995
* Tirreno-Adriatico 1989, 1990
* Pariisi-Nizza 1991, 1994
* Grand Prix des Nations 1991, 1994
* Subida a Urkiola 1993
* GP Eddy Merckx 1994
* Giro dell'Emilia 1988
* Semana Catalunya 1993
* Tunninajon ME: 22.10.1994 - Velodrome du Lac, Bordeaux, 53.832 km 
* Tunninajon ME: 5.11.1994 - Velodrome du Lac, Bordeaux, 55.291 km

## Aiheesta muualla
* Saavutukset biciclopedia.com -sivulta
Verkkosalkku

**Verkkosalkku** on Savonia-ammattikorkeakoulun, eräiden muiden oppilaitosten sekä Pc Soft Ky:n ja Mindcom Oy:n kehittämä ja käyttämä verkko-oppimisympäristö.

Verkkosalkku on toteutettu useiden oppilaitosten ja yritysten yhteistyönä.  Ensimmäisten versioiden toteutusta oli rahoittamassa mm. EU:n rakennerahasto ja Tekes. Verkkosalkku-tuotteen kehitysprojektit on valittu kahdesti EU:n Best Practice- julkaisuun, viimeksi vuonna 2007. Verkkosalkusta on julkaistu myös kaupallinen versio.

Savonia-ammattikorkeakoulussa ollaan nykyään pitkälti luovuttu Verkkosalkusta. Pohjois-Savon korkeakoulukonsortiossa toteutettiin vuonna 2006 selvitys Savonian ja Kuopion yliopiston verkko-oppimisalustayhteistyöstä, mihin kuului yhteisen Moodle-testipalvelimen hankinta. Selvityksen pohjalta yksiköt ovat alkaneet siirtyä Moodlen käyttöön opetuksessa. Verkkosalkkua käytettiin vuoden 2008 alussa aktiivisesti enää Iisalmessa.

## Lähteet

## Aiheesta muualla
* Ranta, Sinikka 2004. Oppimisympäristöt – ominaispiirteitä ohjelmistoista: WebCT, Optima, Generation, Verkkosalkku
Suomalaisjoukkueet jääkiekon eurocupeissa

Tämä on luettelo suomalaisjoukkueiden tuloksista jääkiekon eurocupeissa, joita ovat Euroopan Cup, Continental Cup, European Hockey League, Super Cup,  European Champions Cup ja Champions Hockey League. Naiset pelaavat Mestarien Cupia.

## Euroopan Cup

## European Hockey League
### 1996–1997

### 1997–1998

### 1998–1999

### 1999–2000

## Super Cup

## Continental Cup

## European Champions Cup

## Champions Hockey League
### 2008-2009

### 2014-2015

### 2015-2016

### 2016-2017

### 2017–2018*

* Kausi on kesken

## Naisten Mestarien Cup

*Suomalaisjoukkueet vahvennettuna
Djurgårdsbrunnsviken

**Djurgårdsbrunnsviken** on lahti Itämeressä. Se sijaitsee Ruotsin pääkaupungin Tukholman alueella. Lahti on pituudeltaan noin 2,0 kilometriä, ja se on leveimmältä kohdaltaan 380 metriä leveä. Lahti levittäytyy noin 38,5 hehtaarin alueelle. Syvyysvaihtelee noin 2,5 metristä noin 9,4 metriin. Vuoden 1912 kesäolympialaisissa lahtea käyteyttiin kisojen uimakilpailuissa.
Merihistoriallinen museo

**Merihistoriallinen museo** () on museo Ruotsin pääkaupungissa Tukholmassa. Se sijaitsee Ladugårdsgärdetin kaupunginosan alueella. Museo esittelee Ruotsin kauppamerenkulun, laivanrakennuksen ja meripuolustuksen historiaa, ja se on yksi Ruotsin valtion kolmesta merihistoriallisesta museosta. Museoon on ilmainen sisäänpääsy. 

Klassistinen museorakennus rakennettiin vuosina 1933–1935, ja sen suunnittelusta vastasi ruotsalainen arkkitehti Ragnar Östberg. Se rakennettiin Tukholman vuoden 1930 messujen näyttelyalueen paikalle. Käyttöön museo vihittiin 28. toukokuuta 1938. Museon rakentamisen teki mahdolliseksi Knut ja Alice Wallenbergin säätiön antama rahalahjoitus.

Näytteillä museossa on muun muassa useita yksityiskohtaisia malleja 1700-luvun aluksista sekä kajuutta kuningas Kustaa III:n *[[Amphion (ruotsalainen laiva)|Amphion]]*-huvijahdista. Museoon on myös sijoitettu Pohjoismaiden suurin merikirjasto. Museon ulkopuolella on Nils Sjögrenin suunnittelema pronssinen patsas *Sjömannen*. Se pystytettiin toisessa maailmansodassa kuolleiden ruotsalaismerimiesten muistoksi vuonna 1953. 

## Lähteet

## Aiheesta muualla

* Museon suomenkieliset sivut

]
Murhasta tuli totta: Kelttiläinen arvoitus

**Murhasta tuli totta: Kelttiläinen arvoitus** () on neljäs Murhasta tuli totta -nimiseen televisiosarjaan perustuva elokuva. Sen ensi-ilta oli 9. toukokuuta 2003. Elokuvan pääosassa näyttelee Angela Lansbury, joka on näytellyt myös kaikissa muissa aiemmissa Murhasta tuli totta -elokuvissa ja televisiosarjassa.

## Aiheesta muualla

*
Viidensadan neuvosto

**Viidensadan neuvosto** (*Conseil des Cinq-Cents*) oli Ranskan kaksikamarisen parlamentin alahuone vuosina 1795–1799, vuoden III perustuslain ja direktorion aikana. Ylähuoneen nimitys oli vanhojen neuvosto (*Conseil des Anciens*).

Viidensadan neuvostoon kuului 500 edustajaa, joiden oli oltava vähintään 25-vuotiaita (raja nostettiin 30 vuoteen vuonna 1799). Lait vaativat parlamentin molempien kamarien hyväksynnän, mutta vain viidensadan neuvostolla oli aloiteoikeus. Lainsäädännön lisäksi viidensadan neuvoston tuli laatia kymmenen nimen ehdokaslista, jolta vanhojen neuvosto valitsi direktoriohallituksen viisi jäsentä. Molempien kamarien edustajista valittiin vaaleissa aina kolmasosa kerrallaan vuoden välein. Ensimmäiset vaalit olivat 12. lokakuuta 1795. Kaksi kolmasosaa ensimmäisistä edustajista tuli toimintansa lopettaneesta kansalliskonventista. Viidensadan neuvosto kokoontui Pariisin Tuileries'n palatsissa.

Viidensadan neuvoston toiminta päättyi brumairekuun 18. päivän vallankaappaukseen. Parlamentin molemmat kamarit kutsuttiin 10. marraskuuta 1799 istuntoon Pariisin ulkopuolelle Saint-Cloud’n palatsiin, missä niiden piti hyväksyä direktorion ja samalla itsensä lakkauttaminen sekä vallan luovuttaminen kolmihenkiselle konsulaatille, jonka ensimmäisenä konsulina oli kaappausta johtanut kenraali Napoléon Bonaparte. Viidensadan neuvosto kieltäytyi hyväksymästä päätöstä, jolloin sotilaat hajottivat sen, minkä jälkeen vanhojen neuvosto siunasi vaaditut päätökset.

## Lähteet
Niin kallis on maa...

**Niin kallis on maa...** on Batin ja Ryydin vuonna 1991 julkaistu toinen studioalbumi. Albumin julkaisi Power Records. 

## Kappaleet
# 
#  (alkuperäinen kappale: Miljoona ruusua)
#  (alkuperäinen kappale: Lentävä kalakukko)
#  (alkuperäinen kappale: Tule poika uimaan -Bylo no proshlo-)
#  (alkuperäinen kappale: Reelin' And Rockin)
# 
# 
# 

## Lähteet
Luis García Fernández

**Luis García Fernández** (s. 6. helmikuuta 1981 Oviedo, Oviedon maakunta, Espanja) on espanjalainen jalkapalloilija, pelipaikaltaan hyökkääjä. Hän edustaa meksikolaista Tigres UANLia.

## Ura

García pelasi juniorina Real Oviedon ja La Brañan joukkueissa. 18-vuotiaana hän siirtyi Real Madridiin ja pelasi ammattilaisuransa ensimmäiset vuodet 2000–2003 seuran B- ja C-joukkueissa. Edustusjoukkueessa hän pelasi ainoastaan yhden Espanjan cupin ottelun.

Kaudeksi 2003–2004 García siirtyi Real Murciaan ja teki ensiesiintymisensä Espanjan pääsarjassa Primera Divisiónissa 31. elokuuta 2003 ottelussa Celta Vigoa vastaan. Pääsarjauransa ensimmäisen maalin hän teki samassa ottelussa rangaistuspotkulla ja viimeisteli kauden aikana yhteensä 11 maalia, jotka eivät kuitenkaan riittäneet pelastamaan Murciaa putoamiselta Segunda Divisióniin. Kauden 2004–2005 García pelasi Mallorcassa ja teki niin ikään 11 maalia.

García siirtyi Espanyoliin ennen kautta 2005–2006. Samalla kaudella Espanjan cupin loppuottelussa hän teki kaksi maalia, kun Espanyol voitti Real Zaragozan 4–1. Kaudella 2006–2007 García pelasi Espanyolin paidassa Uefa-cupin loppuottelussa toista espanjalaisjoukkuetta Sevillaa vastaan.

Espanjan maajoukkueessa García debytoi kesäkuun 2007 EM-karsintaotteluissa Latviaa ja Liechtensteinia vastaan.

## Saavutukset

* Copa del Rey: 2006

## Lähteet

## Aiheesta muualla
* Luis García Espanyolin sivustolla
Löytöeläin

**Löytöeläin** on irrallaan tavattu lemmikkieläin, joka voi olla karannut omistajaltaan tai jonka omistaja on jättänyt heitteille. Löytöeläin voi olla myös lemmikkieläimen irrallaan syntynyt jälkeläinen. 

Omistajan löytäminen helpottuu, mikäli eläimellä on tunnistusmerkintä. Tunnistusmerkintä on joko tatuointi tai mikrosiruistute. Tatuointi löytyy useimmiten korvasta, mutta myös nivusista tai huulen sisäpinnalta. Tunnistus- eli istute ei näy ulospäin. Sirun tiedot voidaan lukea vain lukulaitteella, joita on muun muassa eläinlääkäreillä, Kennelliiton kouluttamilla tunnistusmerkitsijöillä ja viranomaisilla. 

## Suomessa
Suomessa kunnilla on velvollisuus huolehtia löytöeläimistä. Mikäli kunnalla itsellään ei ole tiloja ja resursseja hoitaa alueensa löytöeläimiä, ne voivat ostaa talteenottopaikan palvelut alan yrittäjiltä, esimerkiksi kenneleiltä. Eläintä pitää säilyttää 15 vuorokautta. Tänä aikana omistajalla on mahdollisuus lunastaa omistamansa eläin takaisin säilytys- ja hoitokuluja vastaan. Mikäli omistajaa ei löydy eläin myydään, lahjoitetaan tai lopetetaan.

Kennelliitto ylläpitää omistajarekisteriä tunnistusmerkityistä koirista. Tiedot luovutetaan viranomaisille faksilla. Myös Kissaliitolla on oma rekisterinsä rotukissojen mikrosiruista. Eläinlajista- ja rodusta riippumaton mikrosirunumerohakupalvelu löytyy osoitteesta Siruhaku.fi. Siruhaku.fi perustuu eläinklinikoiden tietokantoihin.

### Suomen Eläinsuojelulaki 4.4.1996/247

*Talteenotetut eläimet* 

* Kunnan on huolehdittava alueellaan irrallaan tavattujen ja talteenotettujen koirien ja kissojen sekä muiden vastaavien pienikokoisten seura- ja harrastuseläinten tilapäisen hoidon järjestämisestä.* 

* Talteenotettua eläintä on säilytettävä vähintään 15 päivän ajan, minkä jälkeen kunnalla on oikeus myydä, muutoin luovuttaa tai lopettaa eläin.* 

* Kunnalla on oikeus periä eläimen omistajalta tai haltijalta korvaus eläimen talteenotosta, hoidosta ja mahdollisesta lopettamisesta aiheutuneista kustannuksista.* 

* Jos poliisille on tehty [[Metsästys Suomessa|metsästyslain]] (615/93) 55 §:ssä tarkoitettu ilmoitus koiran talteenotosta, tulee poliisin ilmoittaa talteenotosta kunnan löytöeläinten talteenottopaikkaan.*

## Katso myös
* Rescuekoira

## Lähteet

## Aiheesta muualla
*Suomen Löytöeläinapu ry
*Siruhaku.fi
Kevin Altieri

**Kevin Altieri** on televisioanimaatiosarjojen ohjaaja ja animaattori. Hän tuli tunnetuksi ohjattuaan Batman-animaatiosarjaa 21 jakson verran. Altieri on myös toiminut tuottajana Stan Leen kehittämässä Stripperella-animaatiossa, jossa Stripperella toimii iltaisin stripparina ja myöhään illalla sankarittarena.

## Filmografia
### Elokuvat
* *Scared to Death* (1981)
* *[[Batman – Mustan kostajan paluu]]* (1993)
* *Gen 13* (1999)
* *[[Ultimate Avengers 2]]* (2006)
* *[[Doctor Strange: The Sorcerer Supreme]]* (2007)
* *[[Scooby-Doo ja peikkokuningas]]* (2008)
* *[[Hulk Vs|Hulk Vs Wolverine]]* (2009)
* *[[9 (elokuva)|9]]* (2009)

### Televisiosarjat
* *Robotech II: The Sentinels* (1986)
* *[[Haamujengi (animaatiosarja)|Haamujengi]]* (1986)
* *Alf Tales* (1988-1990)
* *C.O.P.S.* (1988-1989)
* *[[Batman (vuoden 1992 animaatiosarja)|Batman]]* (1992-1995)
* *[[Stripperella]]* (2003-2004)
* *[[Hämmästyttävä Hämähäkkimies]]* (2009)
* *[[G. I. Joe: Renegades]]* (2010–)

## Aiheesta muualla
*
Kansliapäällikkö

**Kansliapäällikkö** on Suomen valtionhallinnossa ministeriön korkein virkamies, eräiden tuomioistuinten kanslian (esittelijöiden ja avustavan henkilökunnan) päällikkö tai kunnallishallinnossa kaupungin tietynlaisen hallintoyksikön päällikkö.  Myös tasavallan presidentin kansliassa toimii kansliapäällikkö.  Hän johtaa organisaationsa hallinnollista työtä.  Esimerkiksi ministeriön toimintaa kansliapäällikkö johtaa parlamentaarisen vastuun kantavan ministerin alaisuudessa. Ulkoasiainministeriön ja valtiovarainministeriön kansliapäällikköinä toimivat valtiosihteerit.

Kansliapäälliköt nimitetään Suomessa ja monissa EU-maissa usein virkaan poliittisin perustein. Suomessa on myös muista EU-maista  poiketen pakastevirkoja, jossa viran haltija säilyttää aiemman virkansa. Muissa maissa viran haltija luopuu entisestä virasta. Kansliapäälliköllä voi olla enemmän valtaa kuin heikolla ministerillä. Ministeriön kansliapäällikön nimittää valtioneuvosto asianomaisen ministeriön esityksestä. 

Kansliapäällikkö-nimikkeellä käännetään usein eräissä muissa maissa käytetyt henkilöstön päällikkö -nimitykset. Esimerkiksi Yhdysvaltain presidentin henkilöstön päällikön virka-asema "Chief of Staff" käännetään usein kansliapäälliköksi.

## Lähteet

## Aiheesta muualla
*
Hal ja iso rakkaus

**Hal ja iso rakkaus** (*Shallow Hal*) on vuonna 2001 tehty romanttinen komedia. Elokuvan ovat ohjanneet veljekset Bobby ja Peter Farrelly.

Elokuva kertoo Halista, joka yrittää iskeä vain kaikkein kauniimpia naisia eikä vilkaise muita ollenkaan. Hal ei kuitenkaan hommassa onnistu. Halin ollessa hississä oudon terapeutin kanssa hissi jumittuu ja Hal kertoo hänelle mieltymyksensä ainoastaan kauniisiin naisiin. Keskustelun päätteeksi terapeutti hypnotisoi Halin näkemään ainoastaan naisten sisäisen kauneuden. Tämän seurauksena Hal näkee kauniit naiset rumina, karttaa heitä ja rumat näkyvät hänelle kauniina. Tämän jälkeen Hal rakastuukin kauniiseen Rosemaryyn, joka on todellisuudessa ylipainoinen rumilus.

Elokuvassa spina bifidaa sairastavan Waltin roolia näyttelee Rene Kirby, jolla itsellään on sama synnynnäinen vamma.

## Näyttelijät

## Lähteet
Bill Guerin

**Bill Robert Guerin** (s.  9. marraskuuta 1970 Worchester, Massachusetts) on yhdysvaltalainen entinen ammattilaisjääkiekkoilija. Hän pelasi laitahyökkääjänä yhteensä 1&nbsp;263 ottelua kahdeksantoista NHL-kauden aikana. Urallaan Guerin voitti Stanley Cupin 1995 ja 2009, oli n arvokkain pelaaja 2001 saavutti maajoukkueessa olympiahopeaa 2002 ja maailmancup kultaa 1996. Guerin toimii nykyisin NHL-joukkue Minnesota Wildin toimitusjohtajana.

## Ura

New Jersey Devils varasi Guerinin  viidentenä vuonna 1989. Hän liittyi New Jerseyn kokoonpanoon loppukaudesta 1991–1992 ja vakuutti paikkansa joukkueessa pudotuspeleissä . Guerin pelasi seitsemän kauden aikana New Jerseyssä. Vuonna 1995 hän oli mukana joukkueen voittaessa Stanley Cupin.

Guerin myytiin Edmonton Oilersiin Valeri Zelepukinin kanssa kesken kauden 1997–98 vaihdossa Jason Arnottiin ja Bryan Muiriin ja sieltä Boston Bruinsiin kaudella 2000–01 vaihdossa Anson Carteriin ja kahteen varausoikeuteen . Carter pelasi samalla kaudella Bostonin edustajana ensimmäistä kertaa ssa ja ansaitsi ottelun parhaan pelaajan palkinnon tehtyään pisteet 3+2 . Seuraavalla kaudella Bostonissa Guerin ampui peräti 41 maalia ja valittiin kauden päätteeksi .

Guerin siirtyi vapaana pelaajana Dallas Starsin joukkueeseen kesällä 2002. Kahden kauden ajan Guerin oli Dallasin johtavia pistemiehiä.  jälkeisenä kautena Guerinin pistesaldo pieneni selvästi ja miehen otteisiin pettyneenä Dallas osti hänen sopimuksensa ulos kesäkuussa 2006 maksamalla kaksi kolmasosaa hänen tulevasta 5,1 miljoonan dollarin vuosipalkasta . Dallasin aikanaan hän pelasi kahdesti tähdistöottelussa .

Guerin teki Dallasin ostettua miehen sopimuksen ulos St. Louis Bluesin kanssa. Hän sai Edmontinista tutun Doug Weightin rinnalla uutta tuulta uraansa ja valittiin neljännen kerran urallaan tähdistöotteluun . St. Louis kuitenkin myi Guerinin eteenpäin San Jose Sharksiin Ville Niemisestä, Jay Barriballista ja varausvuorosta . San Josessa Guerin pelasi vain loppukauden ja hän teki kesällä 2007 kahden vuoden sopimuksen New York Islandersin kanssa . Guerinistä tuli joulukuussa 2008 79. pelaaja NHL:n historiassa, joka on tehnyt 400 maalia runkosarjassa. Maali syntyi ajassa 42.34 Toronto Maple Leafsia vastaan pelatussa ottelussa Vesa Toskalan selän taakse.

Islandersista Guerin siirtyi kaupassa Pittsburghiin maaliskuussa 2009. Pittsburgh ei uusinut kauden päätteeksi Guerinin sopimusta ja hänestä tuli vapaa pelaaja. Ennen kauden  alkua Guerin osallistui Philadelphia Flyersin harjoitusleirille, mutta Phildelphia ei tehnyt sopimusta hänen kanssaan.

Guerin edusti maajoukkuetasolla Yhdysvaltoja. Hän pelasi maajoukkueessa kolmissa olympialaisissa ja kerran World Cupissa. Guerin voitti vuoden 1996 maailmancupin ja hopeaa vuoden 2002 talviolympialaisista.

6. joulukuuta 2010 Guerin ilmoitti lopettavansa uransa.

## Tilastot

## Lähteet
* 

## Aiheesta muualla
Ad Wolgast

**Ad Wolgast**, alun perin Adolph Wolgust, (8. helmikuuta 1888 Cadillac, Michigan – 14. huhtikuuta 1955 Camarillo, Kalifornia) oli yhdysvaltalainen kevyen sarjan ammattinyrkkeilijä ja maailmanmestari. 

Ad Wolgast saavutti maailmanmestaruutensa vuonna 1910 ottelussa tanskalaissyntyistä Fighting Nelsonia vastaan. Hän menetti maailmanmestaruutensa vuonna 1912 Willie Ritchielle. Hänellä oli hyökkäävä tyyli ja kova iskunsietokyky. Vanhempana hänen kerrotaan kärsineen muistinmenetyksestä.

## Lähteet

## Aiheesta muualla
*Cyberboxingzonen tilastoja
Swift (peruna)

**Swift** on skotlantilainen varhaisperunalajike, joka perustuu 90-83:n ja Stroma:n risteytykseen. Perunaa tuodaan Suomeen varhaisperunana Skånesta vähittäiskauppaan. Lähes puolet Skånen varhaisperunoista tuodaan Suomeen.

Swiftiä hieman myöhäisempää perunalajiketta, Rocketia on viljelty Suomessa. Se ei ole enää Suomen kasviluettelossa sertifioituna siemenperunalajikkeena.

## Lähteet
*The European Cultivated Potato Database: Swift

### Lähdeviitteet
An American Haunting

**An American Haunting** on vuonna 2005 ensi-iltansa saanut kauhuelokuva. Elokuvan on ohjannut Courtney Solomon.

## Juoni
Elokuva pohjautuu legendaan Bellin noidasta. Vuonna 1818 rikkaassa Bellin perheessä alkoi tapahtua kummia. Ovet avautuivat itsekseen, kuului hiljaisia outoja ääniä ja muita paranormaaleja ilmiöitä havaittiin. Mutta riivaajan kohteeksi joutui pian nuori tyttö Betsy, jota henkiolento pahoinpiteli julmasti säännöllisin välein. Perheen isäkään ei säästynyt hyökkäyksiltä ja perhe kokeili kaikkea saadakseen olennon katoamaan. Parin vuoden kuluttua olento alkoi puhua perheen kanssa, muttei koskaan kertonut syytä siihen miksi vainosi perhettä. Neljän vuoden kuluttua olento kuitenkin katosi lopullisesti eikä enää palannut. Elokuva seuraa perheen neljää pitkää piinallista vuotta, olennon syntymisestä sen katoamiseen.

## Näyttelijät
The Mighty Boosh

**The Mighty Boosh** on brittiläinen kulttikomedia. Sen käsikirjoittajat ja pääosan esittäjät ovat Julian Barratt ja Noel Fielding. Sarja kertoo kaveruksista, jotka joutuvat taianomaisiin seikkailuihin. Mighty Boosh sai alkunsa lavashow'na, jonka jälkeen BBC esitti sen radioversion ja myöhemmin tv-sarjan.

Ensimmäinen tv-jakso esitettiin Britanniassa 18. toukokuuta 2004. Ensimmäisen tuotantokauden keskusnäyttämönä toimii eläintarha, jossa Howard (Barratt) ja Vince (Fielding) ovat töissä. Toinen kausi sijoittuu lontoolaiseen asuntoon, josta seikkailut alkavat. Kolmannella tuotantokaudella Howard ja Vince työskentelevät Naboon (Michael Fielding) omistamassa Nabootique-kaupassa.

Mighty Boosh -ryhmä on tehnyt myös sarjan lavaesiintymisiä, joista ilmestyi Brixtonissa kuvattu DVD, *The Mighty Boosh Live*, vuonna 2006. Toisesta Britannian kiertueesta julkaistiin DVD, *Boosh Live: Future Sailors Tour*, loppuvuodesta 2009.

Lisäksi ryhmä on julkaissut kirjan, *The Mighty Book of Boosh* (2008, , ilmestyi myöhemmin pehmeäkantisena nimellä *The Pocket Book of Boosh* 2009, 

Suomessa Mighty Booshin kaksi ensimmäistä tuotantokautta on nähty kahdesti YLE Extra -kanavalla vuonna 2007.

## Lähteet

## Aiheesta muualla
* Virallinen kotisivu 
* Virallinen fanisivusto
* Boosh-fanisivusto
* Mighty Boosh wiki
* The Mighty Boosh BBC:n sivuilla
* Top Ten Mighty Boosh Clips , kokoelma videoleikkeitä
* Kokoelma The Mighty Boosh -haastatteluja ja muuta materiaalia
European Cultivated Potato Database

**The European Cultivated Potato Database** on Skotlannin maataloustieteellisen toimiston (*Scottish Agricultural Science Agency*) ylläpitämä tietokanta, johon on talletettu tietoja Euroopassa viljeltävistä perunalajikkeista. Tietokantaa ylläpitävät eurooppalaisten tutkimuslaitosten edustajat. Tietokannassa on 4&nbsp;119 viljeltyä perunalajiketta ja 1&nbsp;354 jalostuslinjaa, ja siihen on talletettu niistä 159&nbsp;848 havaintoa. Tietokantaa ylläpidetään ja täydennetään jatkuvasti.

## Aiheesta muualla
* The European Cultivated Potato Database
* The Scottish Agricultural Science Agency
* International Plant Genetic Resources Institute
Aikaisuus

**Aikaisuudella** tarkoitetaan kasvilajikkeiden yhteydessä nopeutta, millä sato valmistuu korjuukypsäksi (tuleentuneeksi). Kasvuaika lasketaan päivien lukumääränä kylvöstä/istutuksesta siihen, kun sato on tuleentunut. Tuleentuneen perunan varsisto on kellastunut/ruskettunut ja mukuloiden kuori on niin vahvaa, että se ei irtoa nostossa. Perunalajikkeet jaetaan aikaisuuden perusteella aikaisiin, melko aikaisiin, melko myöhäisiin ja myöhäisiin.

## Katso myös
*Tehoisa lämpösumma

## Lähteet
* 
* 
### Viitteet
Doug Petrie

**Douglas ”Doug” Petrie** on yhdysvaltalainen käsikirjoittaja, ohjaaja ja tuottaja. Hän tuli tunnetuksi Joss Whedonin luomasta televisiosarjasta *[[Buffy, vampyyrintappaja]]*, johon hän kirjoitti useita jaksoja ja ohjasi niistä kolme, minkä lisäksi hän toimi yhtenä sarjan tuottajista. Petrie käsikirjoitti myös yhden osan *Buffyn* tarinaa jatkavaan *[[Buffy the Vampire Slayer Season Eight]]* -sarjakuvaan.

Petrie oli yksi vuoden 1996 lastenelokuvan *[[Salapoliisi Harriet]]* käsikirjoittajista. Hän on ollut mukana muun muassa televisiosarjojen *[[Angel (televisiosarja)|Angel]]*, *[[Pelastaja (televisiosarja)|Pelastaja]]* ja *[[C.S.I.]]* tekemisessä. Petrie kirjoitti pitkään tuotannossa olleen *[[Fantastic Four (vuoden 2005 elokuva)|Fantastic Four]]* -elokuvan (2005) erään varhaisen käsikirjoitusversion vuosien 2001–2002 vaiheilla.

Steven S. DeKnightin jouduttua jättämään tehtävänsä Petrie toimi yhdessä Marco Ramirezin kanssa showrunnerina Netflixin *[[Daredevil (televisiosarja)|Daredevil]]*-sarjan toisella tuotantokaudella, joka julkaistiin keväällä 2016. He olivat olleet mukana tuotannossa jo ensimmäisellä kaudella. Petrie ja Ramirez toimivat showrunnereina myös tulevassa minisarjassa *[[The Defenders (minisarja)|The Defenders]]*, joka tuo yhteen *Daredevilin*, *[[Jessica Jones (televisiosarja)|Jessica Jonesin]]*, *[[Luke Cage (televisiosarja)|Luke Cagen]]* ja *[[Iron Fist (televisiosarja)|Iron Fistin]]* päähenkilöt.

## Lähteet

## Aiheesta muualla
*
Gerardus Abbévillelainen

**Gerardus Abbévillelainen** (*Gerardus de Abbatisvilla*) (n. 1225 – 8. marraskuuta 1272) oli skolastinen teologi, joka vaikutti Pariisin yliopistossa. Ennen tätä hän toimi arkkidiakonina Ponthieussa. Hän kirjoitti useita teoksia, jotka käsittelivät filosofisia, teologisia ja kanonisen oikeuden kysymyksiä.

## Teoksia

Gerarduksen merkittävimpiä teoksia ovat:
* *Tractatus contra adversarium perfectionis christianae* (1269)
* *Exceptiones contra librum qui incipit "Manus quae contra"* (1270)
* *Quaestio duplex* (1270)
* *Hanc quaetionem* (1270)

## Lähteet

*
William Stanley Jevons

**William Stanley Jevons** (1. syyskuuta 1835 Liverpool – 13. elokuuta 1882 Hastings) oli englantilainen ekonomisti ja loogikko. Hän selvitti teoksessaan *The Theory of Political Economy* (1871) marginalismia eli marginaalista arvoteoriaa. Hänen työnsä, yhdessä Carl Mengerin (1871) ja Léon Walrasin (1874) samankaltaisten löytöjen kanssa, merkitsivät uutta käännettä taloustieteellisessä ajattelussa. Jevons kirjoitti myös logiikasta ja tieteellisestä menetelmästä.

Jevons opiskeli luonnontieteitä University College Londonissa vuoteen 1854, jolloin hän siirtyi työskentelemään Australiaan Sydneyyn. Siellä hän kiinnostui poliittisesta taloustieteestä. Palattuaan Lontooseen vuonna 1859 Jevons kirjoitti merkittävät artikkelit "General Mathematical Theory of Political Economy" (1862) ja "Serious Fall in the Value of Gold" (1863). Vuonna 1865 ilmestyi Jevonsin teos *The Coal Question*, joka käsittelee Britannian hiilivarojen hupenemista. Teoksesta tunnetaan varsinkin ”Jevonsin paradoksi”. Hän kehitti paradoksiin todettuaan, että hiilen käyttöä tehostaneet teknologiat lisäsivät hiilen menekkiä. Sovellettuna nykyaikaan tarkoittaa, että esimerkiksi teknologian tehokkuuden kasvu lisää resurssien kulutusta.

Vuonna 1866 Jevons nimitettiin Manchesterin Owens Collegen poliittisen taloustieteen virkaan. Hän palasi University Collegeen vuonna 1876. Jevonsin logiikkaa ja tieteellisiä menetelmiä koskevista julkaisuista tärkeimpänä on pidetty teosta *Principles of Science* (1874).

## Teoksia

* *The Coal Question* (1865)
* *The Theory of Political Economy* (1871)
* *Principles of Science* (1874)
* *The State in Relation to Labour* (1882)

## Lähteet

## Aiheesta muualla
* Barrett, Lindsay & Connell, Matthew: Jevons and the Logic 'Piano', The Rutherford Journal 

### Teoksia
* ''The Coal Question'' Library of Economics and Liberty.
* ''The Theory of Political Economy'' Library of Economics and Liberty.
* ''Money and the Mechanism of Exchange'' Library of Economics and Liberty.
* ''Richard Cantillon and the Nationality of Political Economy'' Library of Economics and Liberty.
Elv

**ELV** voi tarkoittaa:
*Autoveron arvonlisävero, jonka kutsumanimenä on ”elv” eli ”ei-arvonlisävero”
*Sähkötekniikassa ELV tarkoittaa pienoisjännitettä (Extra Low Voltage)
Perunan mukulan tärkkelyspitoisuus

**Perunan mukulan tärkkelyspitoisuudella** tarkoitetaan solujen tärkkelysjyvästen osuutta mukulan koko tuorepainosta. Tärkkelys muodostaa pääosan, noin 70-80 %, perunan kuiva-aineesta. 

Eri perunalajikkeiden tärkkelyspitoisuus vaihtelee suuresti, Suomessa 10 ja 20 prosentin välillä, ja vaikuttaa ratkaisevasti perunan keittolaatuun. Matalatärkkelyksiset lajikkeet ovat keitettyinä vetisiä/kiinteitä, korkeatärkkelyksiset jauhoisia/rikkikiehuvia. 

Tärkkelyspitoisuus ja kuiva-ainepitoisuus, mitataan laskemalla veteen upottamalla perunan ominaispaino (ominaispaino=paino ilmassa/(paino ilmassa-paino vedessä)), jota vastaava tärkkelyspitoisuus saadaan muuntokaavalla: tärkkelyspitoisuus = 214,53 * (ominaispaino – 217,76).
Taye Diggs

**Scott L. ”Taye” Diggs** (s. 2. tammikuuta 1971 New Jersey, Yhdysvallat) on yhdysvaltalainen teatteri-, elokuva- ja televisionäyttelijä. Jo nuorena hänen ystävänsä kutsuivat häntä ”Scottayeksi”, joka lyheni muotoon ”Taye”. Lempinimi jäi käyttöön. Diggs kasvoi Rochesterissa, New Yorkissa. Rochesterissa hän kävi The School of The Artsia. Hän on vanhin perheensä viidestä lapsesta. Hänellä on kaksi veljeä ja kaksi sisarta.

## Ura
Diggsin läpimurto oli vuonna 1996 musikaalissa *[[Rent (musikaali)|Rent]]*. Rentin jälkeen hän esiintyi Mr. Blackina Andrew Lippan off Broadway -tuotannossa *The Wild Party*. Diggs on myös esiintynyt Billy Flynnina *[[Chicago (musikaali)|Chicagossa]]*. Hän tuurasi lähes kuukauden Norbert Leo Butzia *[[Wicked]]issä*.

Diggs siirtyi teatterista televisioon saippuaoopperassa *[[Guilding Light]]*. Vuonna 1998 hän teki elokuvadebyyttinsä elokuvassa *[[Stella vaihtaa vapaalle]]* (*How Stella Got Her Groove Back*). Hän on myös esiintynyt elokuvissa *[[Go (vuoden 1999 elokuva)|Go]]*, *[[The Wood – kulman kollit]]*, *[[Bestman (elokuva)|Bestman]]*, *[[Pahuuden kartano]]* (The House on Haunted Hill), *[[Cake (elokuva)|Cake]]* ja *[[Chicago (elokuva)|Chicago]]*.

Diggs esiintyi nimikkohahmona lyhytikäisessä televisiosarjassa *[[Kevin Hill]]*. Hän uusi roolinsa Bennynä elokuvassa *[[Rent]]* vuonna 2005. Hän myös laulaa Rent elokuvan soundtrackilla.

Vuonna 2006 Diggs vieraili televisiosarjassa *[[Will & Grace]]*. Saman vuoden marraskuussa hän esiintyi uudessa televisiosarjassa *[[Päivä armonaikaa]]*. Sarja lopetettiin huonojen katsojalukujen takia. 

Helmikuussa 2007 ilmoitettiin, että Diggs esiintyy syksyllä 2007 sarjassa *[[Rakkauden anatomia]]*, joka on spin-off-sarja *[[Greyn anatomia]]sta*.

Vuonna 2014 Diggs alkoi näytellä rikoskomisario Terry Englishiä rikosdraamasarjan *[[Ensimmäisen asteen murha]]* toisessa pääosassa. Sarja päättyi kolmen tuotantokauden jälkeen 2016.

Diggs antoi äänensä Cabberille vuonna 2017 ilmestyneeseen elokuvaan *[[My Little Pony: Elokuva|My Little Pony: The Movie]]*.

## Yksityiselämä
Diggs meni vuonna 2003 naimisiin näyttelijä Idina Menzelin kanssa, johon hän oli tutustunut molempien esiintyessä *Rentissä*. Heillä on syyskuussa 2009 syntynyt poika. Vuonna 2013 pariskunta päätyi eroamaan.

## Lähteet

## Aiheesta muualla
*
Derrick Green

**Derrick Leon Green** (s. 20. tammikuuta 1971 Cleveland, Ohio, Yhdysvallat) on yhdysvaltalainen muusikko. Hän on brasilialaisen thrash metal -yhtye Sepulturan nykyinen laulaja ja rytmikitaristi. Hänet valittiin yhtyeeseen vuonna 1997 silloisen laulajan ja rytmikitaristin Max Cavaleran lähdettyä yhtyeestä. Vaikka hänen äidinkielensä on englanti, hän puhuu sujuvasti myös portugalia.

Ennen liittymistään Sepulturaan Green lauloi muun muassa Outfacessä, Krop Acidissa ja viimeisimpänä Alpha Jerkissä. Hän on myös vieraillut muutamilla albumeilla, kuten hardcore punk -yhtye Integrityn *Integrity 2000* -albumilla, Biohazardin *[[Uncivilization]]illa* ja laulanut brasilialaisen elokuvan *[[Lisbela e o Prisioneiro]]n* soundtrackilla.

## Lähteet
* Tietoa Greenistä Sepulturan sivuilla
Belgian Grand Prix 2002

**Belgian Grand Prix 2002** oli Formula 1 -sarjan kauden 14. osakilpailu, joka ajettiin Belgian Spa-Francorchampsilla 1. syyskuuta 2002. Kimi Räikkönen otti aika-ajoissa uransa ensimmäisen eturivin paikan oltuaan toinen Michael Schumacherin jälkeen. Schumacher ajoi paalupaikalta voittoon, joka oli hänelle jo kauden kymmenes ja samalla hän teki uuden yhden kauden voittoennätyksen. Entistä ennätystä (9 voittoa) olivat pitäneet hallussaan Schumacher itse sekä Nigel Mansell. Kisa oli harvinaisen kaksijakoinen kahdeksan kierrosta ennen maalia kisassa oli mukana vielä 17 autoa mutta maaliin selvisi vain 11 autoa.

## Tulokset

## Muuta
* Kimi Räikkösen 1. eturivi.
* Michael Schumacherin 50. nopein kierros.

## Lähteet
*Belgian GP 2002 - F1-ruutu 

### Viitteet
Ahti Fredriksson

**Ahti Vilhelm Fredriksson** (9. toukokuuta 1923 Dragsfjärd – 10. kesäkuuta 1994) oli suomalainen ammattiyhdistysjohtaja. Hän edusti SDP:tä ja toimi toisena sosiaali- ja terveysministerinä Paasion II hallituksessa vuonna 1972.

Fredriksson lähti 14-vuotiaana kotoaan työnhakuun. Jatkosodan jälkeen hän työskenteli tarjoilijana Helsingissä 1944–1953 ja päätyi sitä kautta ammattiyhdistystehtäviin. Fredriksson kävi Työväen Akatemian vuosina 1949–1950 ja vietti kesällä 1950 kaksi kuukautta Genevessä Työväen Sivistysliiton ja sen skandinaavisten veljesjärjestöjen järjestämällä pohjoismaisen kansankorkeakoulun kurssilla. Siellä hän tutustui muun muassa Kansainvälisen työjärjestön toimintaan.

Vuosina 1951–1953 Fredriksson toimi Hotelli- ja ravintolahenkilökunnan liiton Helsingin piirin toimitsijana ja vuodesta 1953 liiton sihteerinä. Vuonna 1957 hän siirtyi Suomen paperiteollisuudentyöntekijäin liiton toimitsijaksi vastuullaan erityisesti liiton opintoasiat ja kansainväliset suhteet. Vuosina 1967–1972 Fredriksson työskenteli SAK:n sihteerinä. Hänen tärkeimpiä tehtäviään olivat työsuojelu ja ay-liikkeen eheytyksen valmistelu.

Tammikuussa 1972 pidettiin ennenaikaisen eduskuntavaalit. Helmikuussa 1972 nimitettiin Rafael Paasion sosiaalidemokraattinen vähemmistöhallitus. Paasio halusi hallitukseen ay-liikkeen edustajan ja ehdotti ministerin tehtävää alun perin SAK:n puheenjohtaja Niilo Hämäläiselle, joka kieltäytyi tarjouksesta. Ministeriksi nimitettiin lopulta Ahti Fredriksson, joka sai toisen sosiaaliministerin salkun. Ministeripäiviä hänelle kertyi 195. Syyskuussa 1972 valtaan astui Sorsan I hallitus.

Tammikuussa 1973 Kelaan perustettiin kaksi uutta johtajan virkaa työntekijä- ja työnantajaosapuolille. Fredriksson valittiin työntekijäpuolen edustajaksi ja hän aloitti johtajan tehtävässä toukokuussa 1973 hoitaen erityisesti kuntoutusasioita. 60-vuotispäivänsä kunniaksi hän perusti nimeään kantavan säätiön, joka avusti muun tuen ulkopuolelle jääneitä vammaisia nuoria. Fredriksson oli myös Kuntoutussäätiön puheenjohtaja 1980–1984. Hän jäi Kelasta eläkkeelle vuonna 1984.

## Lähteet

## Aiheesta muualla
* Ministerin tiedot Ahti Fredriksson
Leo Happonen

**Leo Albert Happonen** (25. elokuuta 1922 Tuusniemi – 17. huhtikuuta 2010 Kouvola) oli suomalainen agronomi ja maanviljelysneuvos. Hän toimi maa- ja metsätalousministerinä vuonna 1972.

Happonen toimi monissa luottamustehtävissä Kymenlaaksossa. Hän urakoi kunnallisissa ja maakunnallisissa tehtävissä vuodesta 1957. Happonen teki pitkän päivätyön (1957–1986) Kymenlaakson maatalousoppilaitoksen johtajana. Hänen yli 30-vuotinen vaikutus eri tehtävissä on ollut merkittävä Anjalan maatalousalan koulutuksen historiassa. Hän toimi erilaisissa valtiollisissa luottamustehtävissä. Lisäksi hän kirjoitti useita oppikirjoja. Hän aloitti alueellisen vaikuttamisen Kymenlaakson maakuntaliiton valtuuskunnan jäsenenä. Valtuutettuna hän toimi vuosina 1969–1980, ensin Anjalan kunnassa ja sitten Anjalankosken kauppalassa/kaupungissa. Happonen oli Suomen Kunnallisliiton hallituksen jäsen vuosina 1973–1984 ja varapuheenjohtaja 1975–1984.

Sosiaalidemokraatteja edustanut Happonen oli maa- ja metsätalousministerinä Paasion II sosiaalidemokraattisessa vähemmistöhallituksessa 1972.
  
## Lähteet
* 
*Katse eteenpäin – Tie tulevaisuuteen, Polemiikki-lehti (arkistossa)
*Luonnonvara juhli 90-vuotistaivaltaan, Kouvolan seudun ammattiopisto

## Aiheesta muualla
* Leo Happosen muistokirjoitus Helsingin Sanomissa
*
Margit Eskman

**Margit Marjatta Margareetta Eskman** (o.s. **Helin**, 29. huhtikuuta 1925 Hattula – 15. syyskuuta 1990 Pori) oli suomalainen poliitikko ja sosionomi, joka toimi SDP:n kansanedustajana ja ministerinä 1960–1970-luvuilla. Hän oli aikautensa keskeisiä sosiaalidemokraattisia naispoliitikkoja, toimi 1970–1980-luvuilla myös Kansaneläkelaitoksen johtajana ja sosiaalihallituksen pääjohtajana. Vuosina 1972–1975 Eskman oli myös SDP:n toinen varapuheenjohtaja. 

## Elämä ja ura
Eskmanin vanhemmat olivat autonkuljettaja Väinö Johannes Helin ja Ida Judit Lylynperä. Kansakoulun jälkeen hän opiskeli Työväen Akatemiassa sekä suoritti Yhteiskunnallisen korkeakoulun kunnallistutkinnon 1947 ja verovirkamiestutkinnon 1962. Eskman toimi Hämeenkyrön kunnan kirjanpitäjänä 1947–1949, Mellilän kunnansihteerinä 1949–1951, Helsingin maalaiskunnan kirjanpitäjänä 1951–1952, Kalvolan kunnansihteerinä 1952–1963, Porin työvoimatoimiston neuvojana 1963, Aitolahden kunnansihteerinä 1963–1964 ja Porin kaupungin sosiaalisihteerinä 1964–1972. 

Eskman oli SDP:n kansanedustajana Turun läänin pohjoisesta vaalipiiristä 1966–1975. Hän toimi kansliaministerinä Koiviston I hallituksessa 1970 ja toisena valtiovarainministerinä Paasion toisessa vähemmistöhallituksessa 1972. Eskman oli presidentin valitsijamiehenä vuosien 1968 ja 1982 presidentinvaaleissa. Hän oli myös Porin kaupunginvaltuuston jäsen. Vuosina 1972–1976 Eskman toimi Kansaneläkelaitoksen johtajana ja 1976–1984 sosiaalihallituksen pääjohtajana. Hän joutui jäämään ennenaikaiselle eläkkeelle terveydellisistä syistä.

Eskman oli naimisissa sosiaalijohtaja Martti Eskmanin (s. 1930) kanssa vuodesta 1956 lähtien. Hänet on haudattu Poriin Käppärän hautausmaalle.

## Lähteet
Varma Kallio

**Varma Voitto Kallio** (3. huhtikuuta 1920 Helsinki – 25. lokakuuta 2003) oli suomalainen hallitusneuvos ja poliitikko, joka toimi opetusministerinä Kalevi Sorsan hallituksessa vuonna 1974 edustaen sosialidemokraatteja.

## Lähteet
Lasse Äikäs

**Lasse Taisto Äikäs** (26. tammikuuta 1932 Kuolemajärvi – 12. kesäkuuta 1988 Jokioinen) oli suomalainen juristi ja Keskustapuoluetta edustanut poliitikko. Hän toimi kansanedustajana ja ministerinä 1970- ja 1980-luvuilla. Tätä ennen hän oli 1960–1970-luvuilla nimismiehenä eri pitäjissä Hämeessä.

Äikkään vanhemmat olivat poliisikonstaapeli *Viktor Vilhelm Äikäs* ja *Aino Paija*. Hän pääsi ylioppilaaksi 1953, suoritti lainopin kandidaatin tutkinnon 1960 ja sai varatuomarin arvon 1963.  Äikäs toimi Asutushallituksen esittelijänä 1960&ndash;1964 ja nimismiehenä Hauholla 1964&ndash;1968, Lammilla 1965&ndash;1966 ja Jokioisissa vuodesta 1968.

Äikäs oli keskustapuolueen kansanedustajana Hämeen läänin eteläisestä vaalipiiristä 1975&ndash;1983. Hän oli puolustusministerinä Koiviston II hallituksessa 1979&ndash;1982. Äikäs oli presidentin valitsijamies vuoden 1978 presidentinvaaleissa ja toimi valtakunnallisen poliisiasiain neuvottelukunnan puheenjohtajana.

## Lähteet
* 
*
Abasia

**Abasia** on keskushermostossa oleva häiriö, joka aiheuttaa häiriöitä lihastoiminnassa vaikeuttaen, ellei jopa estäen näin kävelemisen. Abasia yhdistetään usein astasiaan, joka on seisomiskyvyttömyys.

Abasian eri tyypit määritellään seuraavasti:
* **choreic abasia**: korean aiheuttamana
* **paralytic abasia**: alaraajojen halvaantuminen
* **spastic abasia**: spastisuuden aiheuttama
* **trembling abasia**: jalkojen vapina

## Katso myös
* Abulia 

## Lähteet
Carl Scarborough

**Carl Scarborough** (3. heinäkuuta 1914 Benton, Illinois – 30. toukokuuta 1953 Indianapolis, Indiana) oli yhdysvaltalainen kilpa-ajaja. Hän osallistui kahdesti Indianapolis 500 -kilpailuun (1951 ja 1953), joka oli tuolloin osana Formula 1 -sarjaa, joten Scarborough kuuluu F1-ajajiin.

Hänen toinen Indianapolis 500 -kilpailunsa jäi hänen viimeisekseen, sillä hän keskeytti kuumuuden aiheuttaman uupumuksen takia kahdenneltatoista sijalta kun kilpailua oli ajamatta enää kymmenen kierrosta, ja kuoli samana päivänä sairaalassa lämpöhalvaukseen.

## Lähteet

## Aiheesta muualla
* https://sut.azurewebsites.net/kesa2011/indy.html
Sulo Hostila

**Sulo Armas Hostila** (27. elokuuta 1920 Pietari &ndash; 2. joulukuuta 2002) oli suomalainen Raha-automaattiyhdistyksen toimitusjohtaja ja sosiaalidemokraattinen kansanedustaja ja ministeri.

Hostilan vanhemmat olivat rautatieläinen *Albin Hostila* ja *Martta Malin*. Hän kävi kansakoulun ja 1934 ammattikoulun ja 1955 urheiluopiston. Hostila työskenteli Ahlströmin konepajalla Karhulassa mallipuuseppänä 1936–1939 sekä mallipuuseppänä ja mallisuunnittelijana 1944–1950. Hän oli myös osaston luottamusmiehenä ja pääluottamusmiehenä.

## Urheilija, valmentaja ja urheilujohtaja
Urheilu-urallaan Hostila edusti TUL:n vahvaa painiseuraa kotkalaista Popinniemen Ponnistusta. Sulo Hostila osallistui Suomi-Ruotsi - painimaaotteluun jo välirauhan kesänä 1940. Jatkosodan rintamaoloissa hän osallistui myös painikisoihin ja voitti sarjansa Itä-Karjalan mestaruuden. Oman urheilu-uran huippu oli painin Suomen mestaruus 1945. Painiuransa päätetyään Hostila oli Työväen Urheiluliiton TUL:n koulutusohjaaja ja valmentaja 1950–1955 ja Pajulahden urheiluopiston tuntiopettaja 1949–1955. 

Työväen Urheiluliikkeen hajottua 1950-luvun lopulla Sulo Hostila oli rakentamassa uutta keskusjärjestöä Työväen Urheiluseurojen Keskusliittoa eli TUK:ta, jonka puheenjohtajana hän toimi vuodesta 1962 aina 1970-luvulle asti.

Urheiluansioistaan Sulo Hostila sai Suomen liikuntakulttuurin ja urheilun suuren ansioristin vuonna 1989.

## Kansanedustaja ja ministeri
Hostila oli SDP:n kansanedustajana Kymen läänin vaalipiiristä 1956–1975. Hän tuli alun perin edustaja Penna Tervon tilalle 6. maaliskuuta 1956 tämän kuoltua liikenneonnettomuudessa. Hostila oli eduskunnan sosiaalivaliokunnan puheenjohtaja 1970–1971 ja Kansaneläkelaitoksen valtuutettujen puheenjohtaja. Hän oli puolustusministerinä Paasion II sos.dem. vähemmistöhallituksessa 1972. Hostila oli presidentin valitsijamies vuosien 1962 ja 1968 presidentinvaaleissa ja oli mukana kunnallispolitiikassa Karhulan kauppalanvaltuuston jäsenenä.

Viimeksi hän toimi Raha-automaattiyhdistyksen toimitusjohtajana 1974–1982. Hostila sai sosiaalineuvoksen arvonimen 1980.

## Lähteet

## Aiheesta muualla
* 
*